Chiroqchida YPX inspektori boshqaruvidagi Lacetti ishtirokida YTH sodir bo‘ldi

Qashqadaryo viloyatining Chiroqchi tumanida YPX inspektori boshqaruvida bo‘lgan Lacetti ishtirokida YTH sodir bo‘ldi, deya xabar berdi “Daryo” muxbiri.

Qayd etilishicha, voqea 2021-yilning 17-avgust kuni, taxminan, soat 17:00 da sodir bo‘lgan.

Voqea guvohlarining so‘ziga ko‘ra, YPX xodimi quvib o‘tish qoidasini qo‘pol tarzda buzgani sababli yonma-yon kelayotgan yana bir Lacetti bilan to‘qnashuv sodir bo‘lgan.

Hodisaning to‘liq tafsilotlari haqida rasmiy axborot berilmagan.

Eslatib o‘tamiz, avvalroq Samarqandda boshqaruvni yo‘qotgan Lacetti ikkita “Jiguli” va Damas’ga urilgani, oqibatda bir nafar yo‘lovchi voqea joyida vafot etgani, Navoiyda sodir bo‘lgan YTHda esa Labo haydovchisi vafot etgani xabar berilgandi.